
ЧРЕЗ 
АКАД. ХРИСТО БЕЛОЕВ, ДТН
ПРЕДСЕДАТЕЛ НА ОБЩИНСКИ СЪВЕТ  - РУСЕ
ПЛ. „СВОБОДА“ №6

ДО
Г-Н ДЕЯН ГЕРАСИМОВ
ОБЩИНСКИ СЪВЕТНИК  ОТ КОАЛИЦИЯ  „ПП-ДБ“ 





УВАЖАЕМИ ГОСПОДИН ГЕРАСИМОВ,

Във връзка с постъпило Ваше питане с вх. № ОбС-1324/21.10.2026 г. и  вх.№ 06-01-377/21.10.2026 г. по описа на Община Русе , Ви уведомявам следното:
По т.1 – На 15.10.2026 г. екип на ОП „Комунални дейности“ извърши аварийно-превантивен ремонт на ул. „Константин Величков“. Ремонтът е извършен по следната технология -  обдухване, напръскване с битумна емулсия за спояване на пластовете и полагане на гореща асфалтова смес, като са обхванати компрометираните участъци по продължение на цялата улица.
По т.2 За ремонт на ул. „Константин Величков“ са използвани с 5 т. асфалт – 720 € и 200 кг. битумна емулсия – 196.80 €. Стойността на вложения труд  и техника е 155, 86 €. 
По т.3 – С оглед състоянието й ул. „Константин Величков“ е предвидена за цялостно възстановяване. Извършените дейности са с авариен характер и имат за цел осигуряване на безопасното преминаване на МПС и граждани 
По т.4 Експлоатационният срок на извършените ремонтни дейности е до започване на цялостното възстановяване на улицата.
По т.5 Изразходените средства за 2025-2026 г.– прилагам справка за извършените локални ремонти.
По т.6 Община Русе е предвидила извършването на основен ремонт на ул. „Константин Величков“. Ремонтът ще започне след завършване на необходимите процедури по възлагането му. Аварийният ремонт е наложителен за да се осигури безопасното преминаване на МПС и граждани.
По т.7 Извършването на локални ремонти се извършва съгласно Техническите правила и изисквания за поддържане на пътища на Национална агенция „Пътна инфраструктура“ и добрите практики при извършване на ремонтни дейности. Прилагам технически правила.
По т.8  С оглед необходимостта за извършване на ремонт, изискванията за извършването му, използването на моторна духалка за строителни отпадъци е наложително за да бъде извършено почистването, преди полагането на горещ асфалт. Екипите се стараят да ограничат замърсяването и да не причиняват неудобства на гражданите, но с оглед местоположението на сградите по горепосочената улица, това не винаги е възможно. 
По т.9  Дейностите по обществена хигиена на територията на гр. Русе се извършват съгласно утвърдения график на фирмата изпълнител. За месец октомври на посочената улица е планирано извършването на дейности по ръчно метене, в съответствие с предвидената организация на работа.
По т.10  Ежегодно, преди началото на ремонтния сезон, когато атмосферните условия не са подходящи за извършване на ремонтни дейности, екипи на ОП „Комунални дейности“ извършват обход и установяват състоянието на асфалтовата настилка на територията на гр. Русе. На база тези обходи се съставя индикативен ремонтен график, който с включените предложения се изпраща на Кмета на Община Русе и ресорните заместник кметове за съгласуване и утвърждаване, а при необходимост от мащабни ремонти – включване в капиталовата програма на Общината. 


Приложение: съгласно текста



С уважение, 




	България, Русе 7000, пл. „Свобода” 6; факс: +359 82 83 44 13, 
email: mayor@ruse-bg.eu; www.ruse-bg.eu

	 



image1.emf
X

Изх. №

Община Русе


image2.emf
X

ПЕНЧО МИЛКОВ

КМЕТ НА ОБЩИНА РУСЕ


image3.png
B OBLLIUHA PYCE
%




